Starfsmenn stéttarfélaganna leggja mikið upp úr góðu sambandi við fyrirtæki á svæðinu . Einn liður í því er að fara í heimsókn í fyrirtækin . Í dag fór starfsmaður stéttarfélaganna í heimsókn til Garðvíkur . Guðmundur Vilhjálmsson , eigandi fyrirtækisins fór vel í gegnum hvernig rekstur fyrirtækisins gengur fyrir sig og hvað sé á döfunni . Meðal annars var ný aðstaða fyritækisins á Haukamýri 1 skoðuð en það húsnæði var áður í eigu Steinsteypis . Til stendur að flytja verkstæðisvinnu fyrirtækisins í þetta nýkeypta húsnæði en formleg opnun þess verður 15. nóvember næstkomandi . Sagði Guðmundur að þetta mundi gjörbreyta allri aðstöðu fyrirtækisins , sérstaklega þegar kemur að verslunarhluta þess . Verkefnastaða Garðvíkur er með ágætum um þessar mundir en 11 starfsmenn voru við störf hjá fyrirtækinu í dag . Garðvík hefur verið með talsvert af verkefnum utan Húsavíkur undanfarið , til dæmis í Fjarðabyggð og á Þórshöfn . Fyrir liggur verkefni í Mývatnssveit en Garðvík hefur einmitt unnið þónokkur verkefni þar á liðnum árum . Myndina tók Aðalsteinn J. Halldórsson , starfsmaður stéttarfélaganna en þar má sjá Guðmund á nýja verkstæðinu á Haukamýri 1 .